dh-unibe/image-text_koenigsfelden-charters-post-1500 huggingface dataset:
Wir, Lûpolt, von gotz gnaden ✳ hˀtzog ✳ ze Osterr₎ und ze Stir, ✳ hˀre ze Krayen, ze der
March ✳ un̄ ze Porthenowe, grave ze Habsbˀg un̄ ze Kybˀg ✳ und lantḡ̄ve in Obnˀ Elsazze, vˀjehen un̄ tuͦn kunt allen den, die disen brief ansehent, ✳ lesent ✳ un̄ horent lesen, ✳ daz wir
dem erbˀn knechte Arnolte von Barre ✳ vûr die zweintzig march silbˀs, die wir im schuldig sint, ✳
vˀsetzet haben ✳ uf dˀ herbestûre ze Lunghùft ✳ vier pfunt pfenning geltez ✳ un̄ uf der
vischentze ze Lunghùft, die in den hof horet, ✳ zwei pfunt pfenning geltes ✳ zem werenden
pfande ✳ als lange, untz wir und unsˀe bruͦdeˀ odˀ erben ✳ daz gelt von im un̄ sin erben erlosen mit zweintzig marchen silbˀs. ✳ un̄ ze eim urkûnde dirre dinge ist disˀ brief besigelt mit unsˀm ingesigel. der ist geben ze Baden an dem mittechen nach dem palmtage,
do man zalte ✳ von gotz gebûrte dritzehenhundˀt jar ✳ un̄ da nach in dem sibentzehenden
jar.
Königsf.
58
Staatsarchiv
AARGAU
t₎
K ✳ T ✳ 67 ✳
1317
Kgsf. 58